تورکمنستان خلق مصلحتی باشلیغی و بورونغی جمهوررئیس قربانقلی بیردی محمدوف, تورکیه جمهوریتی جمهوررئیسی رجب طیب اردوغان و عیالی امینه اردوغان گه مکتوب یوباردی.
تورکمنستان روزنامه سیده ترقه تیلگن اوشبو مکتوبده, تورکمن- تورک قرداشلیگی گه دقت قره تگن بیردی محمدوف, "بیرینچی دن تورکمنستان و تورکمن خلقی گه کورستگن چقور حرمت, تورکمنستان و تورکیه اورته سیده گی دوستلیک, قرداشلیک و کینگ کولملی همکارلیک نینگ ینه ده کوچه یتیریلیشی گه حصه قوشگن لیگینگیز اوچون منتدارمیز" دییه قید ایتدی.
بیردی محمدوف, تورک خلقلری نینگ رواجله نیشی, دنیاده تینچلیک, خوفسیزلیک و برقرارلیک نینگ کوچه یتیریلیشی و دوام ایتدیریله آله دیگن رواجله نیش اوچون خلق ارا جامعه نینگ فعالیت لری گه فعال اشتراک نینگ, تورکیه بیلن تورکمنستان نینگ اورتاق سیاستی دن عبارت ایکن لیگینی بیلدیردی.
بیردی محمدوف, اوشبو مکتوبیده, "تورکمنستان نینگ تورکیه بیلن مناسبتلریده 'بیر ملت- ایکّی دولت' سیاستی نی تعقیب ایتیاتگن لیگینی هردایم ایتیب کیلماقده میز" دییه قید ایتدی.
بیردی محمدوف, تورکمنستان و تورکیه اورته سیده گی قرداشلیک مناسبت لری نینگ کوچه یتیریلیشی نینگ, باشقه اولکه لر بیلن فایده لی و مثبت علاقه لرنینگ رواجله نیشی گه حصه قوشه دیگن لیگینی بیلدیردی.
حادثه پایتخت تاشکینت ده یوزبیرگن
